cyanic-selkie/wikianc huggingface dataset:
Frysk op tillefoanen
Kapkes en streekjes
Om op smartphones lêstekens yn in Fryske tekst oan te bringen, moatte jo de letter dêr't jo in lêsteken mei kombinearje wolle langer 'fêsthâlde'. Sa hâlde jo bygelyks de 'E' fan it taastskerm langer fêst en dan komt der in karmenu op it skerm mei kombinaasjes fan ferskate lêstekens mei dy 'E'. Sa'n kar meitsje jo troch jo finger der nei ta te slepen en dan it taastskerm los te litten. Soks wurket bygelyks ek mei tekens as. ? ! ' € en ". Sokke 'taastbuordsjes' tille op fan de mooglikheden.
Tsjerke fan Wûns
Ynterieur
It oerwurk fan H.Y. Kramer út Boalsert stamt út 1924.
De Adelaarshorst
De wedstriid mei de measte taskôgers wie op 29 septimber 1965 tsjin Celtic FC. Op dizze Europeeske wedstriid van Go Ahead kamen sa'n 25.000 minsken ôf.
Himelfeartkatedraal (Magnitogorsk)
Bouskiednis
Op 1 july 2005 waard de tsjerke nochris konsekrearre troch de metropolyt fan it bisdom Kaloega en Borovsk. Nei de seremoanje joech de biskop in ikoan fan Us Leaffrou fan Vladimir oan de tsjerke en rikke hy ûnderskiedings út oan dyjingen, dy't de bou fan de tsjerke foar in grut part mooglik makke hiene.
Ryksstannen
Gearstalling fan de Ryksdei
Foar in rjochtsjildich beslút fan de Ryksdei, wie it ynstimmen fan alle trije kolleezjes nedich.
Tsjerklike en sekuliere stannen
De ryksstannen wiene ek te ferpartsjen yn in tsjerklike of geastlike en in sekuliere of wrâldske stannen:
Constant Puyo
thumb|Constant Puyo, troch [[Gaspard-Félix Tournachon|Nadar.]] Charles Émile Joachim Constant Puyo ek wol: Commandant Puyo (Morlaix, Finistêre, 12 novimber 1857 – Parys, 6 oktober 1933) wie in Frânsk fotograaf dy't ta de streaming fan it pikturalisme rekkene wurdt.
Hofdei
Skiednis
Oarkonden fan de hege en lette midsiuwen befetsje wichtige ynformaasje, oangeande beliedsbesluten fan de ryksstannen, neamden dat besluten makke waarden mei rie en tastimming fan de foarsten. Beide begripen waarden yn de oarkonden as synonimen brûkt foar in wetlik stânpunt. De foarsten dy't net útnûge waarden, of dy't yn de opposysje fan de kening stiene, fielden harren net ferbûn oan de beslissings fan de hofdagen.
Petrustsjerke (Lichtaard)
Skiednis
It 16e iuwske ienskepige gebou, dat yn syn gehiel oplutsen is sûnder fierdere spoaren fan grutte ferbouwings, hat segmintbôgefinsters en in ûnregelmjittich fiifsidich sletten koer. De tsjerke kaam yn it plak fan in âldere foargonger en stiet op in hege terprest, in archelogysk monumint út de izertiid dêr't de ûnbeboude dielen fan binne ôfgroeven.
Ynterieur
De preekstoel en it doophek stamme út 1642. De kûp fan de preekstoel is dekorearre mei 19e iuwske ornaminten fan getten izer, dy't nei alle gedachten tagelyk mei de restauraasje fan 1851 oanbrocht binne. Rjochts fan de preekstoel is út de roomske tiid noch in piskina bewarre bleaun. Fan de reade bân mei beskildere wite foegen om de piskina bleau neat oer.
Himelfeartkatedraal (Uljanovsk)
Skiednis
thumb|left|De Alderheljentsjerke (1995-1996) Op 7 jannewaris 2015 waard de earste tsjinst yn de katedraal fierd. De offisjele iepening fan de katedraal wie op 21 maaie 2015 yn oanwêzigens fan patriarch Kirill doe't dy it bisdom oandie. De patriarch joech de tsjerke in ikoan fan de Matrona fan Moskou.
The Vor Game
The Vor Game
Miles sjocht no yn dat it syn plicht om te besykjen de Cêtagandiërs by it wjirmgat fan Vervain nei it Hegen-mulpunt tsjin te kearen, sawol om't dat de belangen fan it Barrayareeske Ryk tsjinnet, as om 'e Vervanen, Aslunders en Polezen te behoedzjen foar in Cêtagandyske besetting. Om dat te berikken, wol er de Dendarii ynsette. Oser wegeret dêroan mei te wurkjen, mar wurdt oermastere en opsletten; Miles en Tung nimme it befel oer de float oer. Neitiid bringt Miles de Dendarii nei it Vervaanske romtestasjon en beweecht dêr Cavilo ta in rendez-vous, wêrby't er har earst Gregor ûntfytmannet en har dan finzen set. Tegearre twinge Miles en Gregor har om Randall's Rangers oan 'e side fan 'e Dendarii te bringen. Gregor bliuwt efter op it Vervaanske stasjon om in ferdrach tusken Vervain en Barrayar te beävensearjen, wylst Miles mei de beide hierlingefloaten troch it wjirmgat nei it Vervaanske stjerrestelsel giet, dêr't de striid mei de Cêtagandiërs dan al losbarst is. Miles en Tung geane de slach oan om 'e Cêtagandiërs by it wjirmgat nei it Hegen-mulpunt wei te hâlden. Underwilens brekke Oser mei guon syn oanhingers en Metzov en Cavilo út 'e skipsfinzenis dêr't se fêstsieten. Oser-en-dy besykje yn in shuttle ien fan 'e oare Dendarii-skippen te berikken, dêr't er fan leaud dat de bemanning op syn hân wêze sil, mar de shuttle wurdt healwei opblazen troch de Cêtagandiërs. De striid ferrint almar fierder yn it neidiel fan 'e Dendarii, mar krekt as alle hope ferlern liket, arrivearret der troch it wjirmgat in Barrayareesk-Poleesk-Aslunder float ûnder befel fan Miles syn heit. De Cêtagandiërs begjinne har dan al rillegau werom te lûken en de oarloch is wûn.
Michael Gambon
Biografy
Gambon spile in soad rollen op toaniel yn stikken fan Shakespeare, Ayckbourn en Pinter. Hy waard bekend by it grutte publyk fan syn rollen foar de tillefyzje en yn films. Bygelyks spile er de rol fan Philip Marlow yn de tillefyzjerige The Singing Detective nei in skript fan Dennis Potter. En Oscar Wilde yn de BBC-tillefyzjesearje Oscar út 1985. Hy wie ek te sjen yn de BBC-searje Cranford en yn de histoaryske minisearje Longitude wie er it haadpersoanaazje: klokmakker John Harrison. Fanôf de ferfilming fan it tredde boek fan Harry Potter-rige, Harry Potter and the Prisoner of Azkaban, naam er yn dy films de rol fan skoalhaad Albus Perkamentus op 'e noed. Syn foargonger, Richard Harris, dy't yn de earste twa films dy rol hie, stoar yn 2002 oan de gefolgen fan de Sykte fan Hodgkin. Gambon spile ek Perkamentus foar it filmjen fan sênes foar Harry Potter and the Forbidden Journey, in attraksje yn Universal's Islands of Adventure en Universal Studios Japan.
De Karmel (Wâldsein)
Skiednis
De herfoarmen en grifformearden fan Wâldsein en omkriten namen yn 1998 nei in 10 jier lang proses fan 'Samen-op-Weg' it beslút om te fusearjen. Besletten waard om de grifformearde tsjerke te ferkeapjen en de Karmel tenei as tsjerke oan te hâlden. Op snein 22 novimber 1998 fûn de lêste tsjerketsjinst yn de grifformearde tsjerke plak.
Seiun-priis
Winners fan 'e oersette kategoryen
Ynternasjonaal binne fral de prizen foar "oersette lange foarm" en "oersette koarte foarm" ynteressant. Under de skriuwers dy't dy prizen alris wûnen, binne Michael Crichton (1971, lange foarm), foar The Andromeda Strain; Robert A. Heinlein (1978, lange foarm), foar I Will Fear No Evil; George R.R. Martin (1983, koarte foarm), foar Nightflyers; Orson Scott Card (1989, koarte foarm), foar Eye for Eye; Isaac Asimov (1996, koarte foarm), foar Robot Dreams; en Kim Stanley Robinson (1999, lange foarm), foar Red Mars. Guon auteurs, wêrûnder Larry Niven, Arthur C. Clarke, Roger Zelazny, Jerry Pournelle en David Brin, hawwe ferskate kearen in Seiun-priis wûn. Alle winners steane fernijd op dizze side, op 'e Ingelske Wikipedy.
Finsterwolde
Namme
De namme is mooglik ôflaat fan it Aldfryske wins(t)era, dat "lofts" of "noardlik" betsjutte kin. De namme soa dan "lofts/noardlik fan it sompebosk" betsjutte. Nijsgjirrig is de namme fan de lytse rivier Fimell Ee of Fymele Ae, dy't yn 1391 Finser Ee neamd waard. Dy rivier ûntsprong by Oostwold en foarme ûnder de namme Oude Ae de grins mei Finsterwolde. It rûn nei alle gedachten nei it lettere eilân Munnikeveen, tichteby it kleaster Palmar en mûne fierderop út yn de Iems by Fiemel.
Borndjip
It Borndjip is in seegat tusken de Fryske waadeilannen It Amelân en Skylge. It ferbynt de Noardsee mei de Waadsee. It Borndjip lei oarspronklik yn it ferlingde fan de Middelsee, ek wolris Boarndjip neamd, dêr't it rivierke De Boarn yn útmûne.
Finsterwolde
Kommunisme
De gemeente Finsterwolde waard yn 1990 gearfoege mei Beerta en Nijeskâns ta de gemeente Reiderlân, dy't yn 2010 wer gearfoege waard mei Scheemda en Wynskoat ta de nije gemeente Aldamt.
Trije-ienheid-Sergius Varnitski kleaster
It Trije-ienheid-Sergius Varnitski kleaster (Russysk: Троице-Сергиев Варницкий монастырь) is in kleaster fan it bisdom Jaroslavl fan de Russysk-Otterdokse Tsjerke, in pear kilometer fan de stêd Rostov. It is in úthôf fan de Trije-ienheid-Sergius Lavra en falt fuort ûnder de patriarch fan Moskou en hiel Ruslân.
Hjoeddeiske status
Op 13 febrewaris 1995 fûn de weromjefte plak fan it gebiet oan de Russysk-Otterdokse Tsjerke. Yn de jierren 2000-2003 waard de Trije-ienheidskatedraal wer opboud. De Presintaasjetsjerke waard restaurearre en oer de Hillige Poarte waard in tsjerke boud en wijd oan de âlden fan Sergius fan Radonezj, Kirill en Marija. Ek nije wenferbliuwen, kantoaren en oare wurkromten waarden boud. De yn Moskouse styl ûntwurpen Sergius fan Radonezjkatedraal waard yn 2014 tafoege oan it kompleks.
De úthof fan it Trije-ienheids-Sergius Lavra falt fuortendaliks ûnder de jurisdiksje fan de patriarch fan Moskou en hiel Ruslân.
Brêge oer it Van Harinxmakanaal (Dronryp)
Donryp-represaille
Op 11 april 1945 waarden by in repressaillemaatregel fan 'e nazys ûnder de besetting fan Nederlân troch Dútslân yn 'e Twadde Wrâldoarloch, oan 'e igge fan 'e Harnzer Trekfeart, fuort njonken de brêge, 13 finzenen stânrjochtlik eksekutearre by wize fan straf foar in sabotaazje-aksje fan it Fryske ferset. Ien persoan oerlibbe de represaille-aksje troch him dea te hâlden. Oan 'e noardside fan 'e brêge, oan 'e Frjentsjerter kant, stiet noch altyd in oarlochsmonumint foar de manlju dy't dêr fermoarde binne.
Nijbou
Yn novimber 2018 spanden de aksjegroep Belangegroep Brêge Dronryp en de Feriening foar Doarpsbelang Dronryp in koart pleit oan tsjin 'e provinsje en de gemeente De Waadhoeke. Reden foar de rjochtsaak wie dat de nije brêge 90 sm heger waard om in 40 sm hegere trochfearthichte foar boaten te kreëarjen. De opgongsskeanten oan wjerskanten fan 'e brêge soene lykwols like lang bliuwe, wat de brêge neffens de oanspanners fan it koart pleit folle steiler en dêrmei in ûnnimbere hobbel foar fytsers meitsje soe. Dat se dêr net earder tsjin protestearre hiene, kaam omdat provinsje en gemeente pas hiel let dúdlik makken hoe grut oft it ferskil tusken de âlde en de nije brêge wêze soe. Bestjoersrjochter Ruud Vucsán fûn dat de gong fan saken beslist gjin lof fertsjinne, ek al om't er in flater fêststelde yn it bestimmingsplan, dat op it plak fan 'e brêge inkeld in wetterbestimming werjoech (mar dat koe noch reparearre wurde yn in beswierproseduere). Hy wiisde op 16 novimber lykwols de easken fan 'e aksjegroep en doarpsbelang ôf, sadat de oanlis fan 'e nije brêge trochgean koe.
Bonifatiustsjerke (Koarnwert)
Skiednis
De tsjerke fan Koarnwert is âlder dan dat er op it earste each liket. It gebou datearret út de 13e iuw en ferlear yn 1510 en 1580 it oarspronklike oansjen. Yn 1740 folge noch in ferbouwing, mar it âlde muorrewurk mei gotyske ramen ferdwûn pas yn 1916 achter in nije ommanteling. De âlde midsiuwske toer út 1400 wie oant 1898 noch oanwêzich. Bewarre ôfbylden litte in swiere toer sjen mei sealtek en rûnbôgige gibbegatten. Nei de ôfbraak fan de toer krige de tsjerke in hege dekorative toer mei spits. De nulle op de spits is ûnder de wynwizer fersierd mei fjouwer delhingjende leeljes.
Yn 2010 waard it ryksmonumint folslein restaurearre. It gebou is tsjintwurdich yn it besit fan de "Stifting Tsjerke en Toer Koarnwerd", dy't it behâld fan de tsjerke neistribbet.
Solo: A Star Wars Story
Produksje
Yn 2012 joech Lucas oan senarioskriuwer Lawrence Kasdan opdracht om in skript te skriuwen foar in film oer in jonge Han Solo. Datselde jiers die Lucas lykwols syn filmstudio Lucasfilm mei alle rjochten op Star Wars oer oan The Walt Disney Company. Neitiid waard Kasdan ynset foar it senario fan 'e sânde film út 'e Skywalker Saga, te witten: Star Wars: Episode VII – The Force Awakens. Oant er dêrmei klear wie, krige syn soan Jonathan Kasdan doe de lieding oer it skriuwen fan it skript foar wat úteinlik Solo: A Star Wars Story wurde soe. De film hie yn 'e preproduksjefaze as opsetlik misliedende wurktitel Harry and the Boy, en oarspronklik wie it de bedoeling dat er makke wurde soe nei't The Force Awakens klear wie. Letter waard besletten om fan 'e op harsels steande Star Wars-films earst Rogue One: A Star Wars Story te meitsjen. Dêrnei wie it achtste diel fan 'e Skywalker Saga (Star Wars: Episode VIII – The Last Jedi) oan bar, en pas dêrnei waard Solo: A Star Wars Story makke.
Logan Long
Ferstjerren
Op 16 maaie 2022 ferstoar Long yn syn wenplak Los Angeles oan in slepende longûntstekking. Hy waard 34 jier.
Arak (Iran)
Arak is de haadstêd fan de provinsje Markazī fan Iran en hat 484.000 ynwenners (2011). It is teffens ien fan de wichtichste yndystrystêden fan Iran mei in soad swiere yndustry fabriken, benammen metaal- en masinebouyndustry. De âlde namme fan Arak is Soltan-abad.
Generaal-op-see
Popham waard nei syn dea yn 1651 ferfongen troch George Monck, dy't yn 1652 as sadanich beneamd waard en him ûntjoech ta de bekendste generaal-op-see. Hy soe neitiid in wichtige rol spylje by de Restauraasje fan it Hûs Stuart. Oare generaals-op-see wiene: George Ayscue, John Desborough, William Penn en Edward Montague, 1e greve fan Sandwich.
Goudhaantje
Goudhaantje wie in merk fan brette en foarferpakte heale hoantsjes.
Goudhaantje wie in produkt fan ûndernimmer Herman Kramer fan De Jouwer. Herman Kramer kaam út in ûndernimmerslaach. Syn heit Hielke Kramer wie eigener fan de ferfierûndernimming Friesland Rotterdam Expresse en syn omke Herman (1929-2000), wie eigener fan De Libra. Kramer hie oant 1965 in gruthannel yn aaien. Yn 1967 begûn er in hinnebriederij oan de Slûsdyk. Dat ûnderkommen blykte al gau te lyts en it bedriuw ferhuze yn 1970 nei de Vegelinsdyk 10. It nije gebou soe inkele jierren letter al útwreide wurde. Kramer BV hie op it lêst in ferkeapapparaat mei tweintich grossiers oer hiel Nederlân.
Reklame
Yn 1978 waard in advvertinsje foar Goudhaantje ferbean troch de Reklamekoadekommisje. Dêryn wie in man oan de wetterkant te sjen mei in Goudhaantje yn de hân en yn it wetter rôp in drinkeling om help. It kommintaar fan de man op de wâl wie: Earst myn Goudhaantje opite..
Nikolaj Nikolajevitsj Polikarpov
Nikolaj Nikolajevitsj Polikarpov (Russysk: Николай Николаевич Поликарпов) (Giorgievsk (Oblast Orjol), 26 juny (jul.) 8 july 1892 (Gregoriaanske kalinder) - Moskou, 30 july 1944) wie in Russysk ûntwerper fan fleanmasines. Syn Polikarpov I-16 wie yn 1941 it meast brûkte gefjochtsfleantúch yn de Sowjet-Uny. Hy wie in Held fan de Sosjalistyske Arbeid.
Simon fan Syrene
Bibelske beskriuwing
Simon kaam fan Syrene, in plak yn it noarden fan Afrika yn it tsjintwurdige Lybje. Syrene wie yn dy tiid in Grykske stêd mei in grutte joadske mienskip en in ier sintrum fan it kristendom. De joaden fan Syrene hiene in synagoge yn Jeruzalim, dy't op heechtijdagen in protte besocht waard.
East-Finsterwolde
De nije namme Veenhuisen of Veenhuißen waard foar it earst brûkt yn in ferdrach mei de stêd Grins út 1435. Yn in oar dokumint út datselde jier hjit it doarp noch as earder Oestfinzerwold. Nei alle gedachten ferhuzen in part fan de bewenners nei in feiliger plak tichter by de Tsjamme. Dêr ûntstie yn de sechtjinde iuw de buorskip Veenhuizen. Om 1520 hinne waard ûnder Termunten in lâneigener út Veenhussen neamd, dêr't mooglik dy delsetting mei bedoeld wurde kin.
Plondering
Yn it ramt fan 'e oarlochfiering wie plondering iuwenlang in hiel gewoan ferskynsel, dêr't de soldaten ûnder beskate omstannichheden faak sels in formeel rjocht ta hiene (lykas by de ynname fan in fêstingstêd), as oanfolling op harren soldij. Yn dy tiid gie plondering ornaris gear mei moard en ferkrêfting, en yn 'e Aldheid ek mei it ta slaaf meitsjen fan 'e oerwûne befolking. Tsjintwurdich is plondering lykwols ferbean ûnder de ynternasjonale wetjouwing, en is it dêryn fêstlein as in oarlochsmisdie.
Nij-Hollân (Austraalje)
De namme waard 1644 foar it earst brûkt troch Abel Tasman en is dêrnei noch sa'n 180 jier de oantsjutting fan Austraalje bleaun. Op ferskate lânkaarten út de 19e iuw waard dy namme noch brûkt om it net-ûntgûne westen fan Australië mei oan te tsjutten, wylst yn it easten fan Austraalje de steaten Nij-Súd-Wales, Tasmaanje, Queensland en Victoria ûntstiene. Letter kaam Súd-Austraalje der noch by.
Bearen
Hoewol't de earste bearen net tige grut wiene, hawwe se harren meitiid wol ta grutte lichemsomfang ûntwikkele. De iisbear is tsjintwurdich it grutste lânrôfdier dat der bestiet. Bearen kinne oerlibje yn hast alle lânskipstypes, fan bergen oant flakte en fan it tropysk reinwâld oant de poalsee.
Den Andel
Skiednis
Yn de Tachtichjierrige Kriich waard it doarp platbaarnd troch Steatske troepen.
Untfinzeniskleaster (Moskou)
Skiednis
Op it plak bleau lykwols in lytse mienskip efter en yn 1584 ûntstie der mei help fan tsaar Fjodor I wer in kleaster. Tusken 1584 en it begjin fan de Tiid fan Unstjoer waard foar it kleaster in nije stiennen katedraal boud. De bou fan de Poartetsjerke fûn yn 1696 plak en waard mooglik makke troch in telch fan de Russyske aadlike famylje Rimsky-Korsakov, dy't hjir yn de omkriten in soad lân besiet. Dy katedraal moast yn 1804 wer plak meitsje foar in tusken 1805 en 1807 neogotyske katedraal, dy't no wijd waard oan de Berte fan de Hillige Jongfaam Marije. It ûntwerp fan de yn 1813 konsekrearre katedraal wurdt taskreaun oan de arsjitekt Rodion Kazakov, alhoewol't dêr gjin bewizen foar binne. Tidens de ynvaasje fan Napoleon yn 1812 bleaune de nonnen yn it kleaster en gyngen de tsjinsten gewoan troch. Tusken 1844 en 1850 waarden binnen de muorren fan it kleaster ûnder lieding fan de arsjitekt Michael Dorimedontovits Bikovsky in earmenhûs mei in Hillige Geast-tsjerke boud. In lêste útwreiding fan it kleaster fûn plak doe't Leonid Stezjensky apparteminten oan de Nikitsky Boulevard bouwe liet.
Vytautas Landsbergis
Politike karriêre
It Sovjet-regear yn Moskou besocht it near te lizzen op it Litouske ûnôfhinklikheidsstribjen troch in ekonomyske blokkade tsjin 'e opstannige dielsteat yn te stellen. Dat wie lykwols oalje op it fjoer, en doe't in militêre reäksje útbleau, begûnen oare Sovjetrepubliken, lykas Estlân, Letlân en Georgje, har ek te roeren. Doe't der úteinlik yn jannewaris 1991 dochs in healslachtich Russysk militêr yngripen yn Litouwen kaam, spile Landsbergis in krúsjale rol by it ôfslaan dêrfan. Uteinlik wie Iislân koarte tiid letter it earste lân dat de restauraasje fan 'e Litouske ûnôfhinklikheid erkende en diplomatike betrekkings mei it lân oangie. Landsbergis liet him letter tige kritysk út oer it falen fan Westerske machten as de Feriene Steaten en Grut-Brittanje om 'e Litouske ûnôfhinklikheidsstriid te stypjen.
Yn 1993 fûn der binnen Sąjūdis in spjalting plak, wêrby't Landsbergis mei in grut diel fan 'e leden opstapte en in nije partij begûn, Tėvynes Sąjunga (de "Heitelân Uny"). By de ferkiezings fan 1996 behelle Tėvynes Sąjunga in oerweldigjende oerwinning, en fan gefolgen koe Landsbergis doe parlemintsfoarsitter wurde, in funksje dy't er oant 2000 ferfolle. Hy stelde him yn 1997 ek kandidaat foar it presidintskip, mar einige yn 'e earste omgong mei 15,9% fan 'e stimmen op it trêde plak. Yn 'e twadde omgong stipe er Valdas Adamkus, dy't yn 'e earste omgong as twadde einige wie, en dy't de ferkiezings úteinlik wûn. Landsbergis bleau oant 2004 lid fan it Litouske parlemint, wêrnei't er yn it Jeropeesk Parlemint keazen waard, dêr't er oant 2014 foar Litouwen sitting hie.
Juan Martínez de Jáuregui y Aguilar
Juan Martínez de Jáuregui y Aguilar (Spaanske útspr.: [xwɑn mar'tinɛð də 'xɑurəɡi i aɡi'lar]), ek wol bekend as: Juan Martínez de Jáuregui y Hurtado de la Sal (Sevilla, 24 novimber 1583 – Madrid, 11 jannewaris 1641) wie in Spaansk dichter, oersetter, wittenskipper en keunstskilder yn it lêst fan wat wol de Spaanske Goudene Iuw neamd wurdt. As dichter stie er bekend om syn fûleindich ferset tsjin 'e nije dichtstilen fan 'e Spaanske barok, al wie dat wetterterskjen, wêrby't er úteinlik belies jaan moast. As oersetter wied er ferantwurdlik foar in iere Spaanske fertaling fan 'e Pharsalia, fan 'e Romeinske dichter Lukanus, al waard dy pas lang nei syn dea publisearre.
Atletyk op de Paralympyske Simmerspullen 2008
4x100 m T35-38
{| width=60%
Rostov
It besjen wurdich
De neoklassisistyske gebouwen fan it Spaso-Jakovlevski kleaster of Verlosser-Jakobkleaster, oan de râne fan de stêd en lofts fan it kremlyn, datearje foar it measte út de 18e en it begjin fan de 19e iuw.
Martine Letterie
Bibliografy
ûnder oare:
Lac Vieux Desert Troep fan Boppemarder Tsjippewa Yndianen
De Lac Vieux Desert Troep fan Boppemarder Tsjippewa Yndianen (Ingelsk: Lac Vieux Desert Band of Lake Superior Chippewa Indians; Odjibwe: Gete-gitigaaniwininiwag) is in federaal erkende Yndiaanske stamme-organisaasje yn 'e Feriene Steaten. De leden binne etnyske Odjibwe. De stamme beskikt oer in eigen Yndianereservaat yn 'e steat Michigan. It haadkertier fan 'e Lac Vieux Desert Troep is fêstige yn it doarp Watersmeet, yn Opper-Michigan.
Skiednis
De leden fan 'e Lac Vieux Desert Troep stamje ôf fan 'e Odjibwe-Yndianen dy't har mooglik wol mear as tûzen jier lyn yn 'e omkriten fan Lac Vieux Desert nei wenjen setten. Dy mar, dy't yn it Odjibwe bekendstiet as Gete-gitigaani-zaaga'igan ("Mar fan it Alde Iepen Plak yn 'e Bosk" of "Mar fan 'e Alde Tún"), lei foarhinne oan in krúspunt fan hannelsrûtes tusken de Boppemar, de Michiganmar en de rivier de Wiskonsin. De Lac Vieux Desert Troep sleat as in tradisjonele Odjibwe-troep út Opper-Michigan yn 'e njoggentjinde iuw ferskate formele oerienkomsten mei it regear fan 'e Feriene Steaten, wêrûnder it twadde Ferdrach fan St. Peters, fan 1837, it earste Ferdrach fan La Pointe, fan 1842, en it twadde Ferdrach fan La Pointe, fan 1854. As útfloeisel fan dat lêste ferdrach waard datselde jiers it Lac Vieux Desert Yndianereservaat stifte.
Demografy
De leden fan 'e Lac Vieux Desert Troep binne etnyske Boppemarder Tsjippewa (Lake Superior Chippewa), in subgroep fan 'e Odjibwe (Ojibwe), ek wol Tsjippewa (Chippewa) neamd. Dat is in grut Algonkwynsk folk dat yn it gebiet fan 'e Grutte Marren yn sawol de Feriene Steaten as Kanada libbet. De Lac Vieux Desert Troep is ien fan 22 ûnderskate stamme-organisaasjes mei federale erkenning dy't yn 'e Feriene Steaten de Odjibwe fertsjintwurdigje. Neffens gegevens út 2005 hie de Lac Vieux Desert Troep doe 450 leden.
Reservaat
De Lac Vieux Desert Troep hat in eigen Yndianereservaat, dat yn it westen fan it skiereilân Opper-Michigan leit, yn Gogebic County, oan 'e grins mei de steat Wiskonsin. It bestiet út twa net opinoar oanslutende, mar deun byinoar lizzende perselen yn it plattelânsdistrikt Watersmeet Township. It súdlike perseel leit oan 'e noardlike igge fan 'e mar Lac Vieux Desert. Yn totaal hat it reservaat in oerflak fan 1,3 km². Neffens gegevens fan 'e Amerikaanske folkstelling fan 2000 wennen der doe 135 minsken yn it Lac Vieux Desert Reservaat, wat delkomt op 30% fan 'e leden fan 'e Lac Vieux Desert Troep.
Watersmeet (Michigan)
Neffens gegevens fan 'e Amerikaanske folkstelling fan 2010 hie Watersmeet doe likernôch 430 ynwenners. It doarp waard yn 1884 stifte as in stasjon oan it spoar fan 'e Chicago, St. Paul, Minneapolis & Omaha Railways. Deunby Watersmeet leit it krúspunt fan 'e autowegen U.S. Highway 2 en U.S. Highway 45. In diel fan it doarp leit binnen de grinzen fan it Lac Vieux Desert Yndianereservaat.
Tsjerke fan Den Andel
Skiednis
De oarspronklik oan Nikolaas fan Myra wijde tsjerke waard boud yn it earste fearn fan de 13e iuw. De frijsteande toer is letter boud en stamt út de 14e iuw. Yn de toer hinget in klok fan Jurjen Balthasar út Ljouwert, dy't yn 1653 getten waard. De tsjerke oerlibbe it platbaarnen fan it doarp troch Steatske troepen yn 1584 en de ferneatiging fan Den Andel troch de Krystfloed yn 1717.
Blêdluzen
Skea oan planten
De firusoerdracht foarmet de wichtichste boarne fan de ekonomyske skea dy’t troch blêdluzen feroarsake wurdt. By in selpunksje wurdt dêrnei ek wat sop opsûgd en preaun, foar’t neist om de kwaliteit fan de planten nei te gean. Nei de selpunksje lûke de stiletten har wer wat werom en geane fierder op har yntersellulêr paad. Op inselde wize wurde ek de floëemsellen oanpript, mar dan faak langer. Nei earst flibe yn de seefier pompt te hawwen, wurdt der yn it itenskanaal in klepke iepene en soarget de druk derfoar dat it floëemsop it itenskanaal ynstreamt. De fiedselopname kin oeren, sels dagen efterinoar trochgean sûnder dat it stiletpunt fan plak feroaret.
Lac Vieux Desert
Hjoed de dei is Lac Vieux Desert by 't simmer in populêre bestimming foar wettersporters en angelders. De federaal erkende Lac Vieux Desert Troep fan Boppemarder Tsjippewa Yndianen (Lac Vieux Desert Band of Lake Superior Chippewa Indians) is nei Lac Vieux Desert ferneamd. De stamme hat in reservaat, it Lac Vieux Desert Yndianereservaat, wêrfan't in diel oan 'e noardkust fan 'e mar leit.
Grutte Priis Formule 1 fan Austraalje 2002
Utslaggen fan de Grutte Priis Formule 1 fan Austraalje 2002 yn Melbourne op 3 maart 2002. It wie de earste fan 17 races fan de Formule 1 yn 2002. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy foar in raceôfstân fan 307,5 kilometer.
Wedding Crashers
Untfangst
Op 'e webside Rotten Tomatoes, dy't resinsjes sammelet, behelle Wedding Crashers lykwols it frij hege goedkarringspersintaazje fan 76% op basis fan 186 ûnderskate resinsjes. De konsenuskrityk dy't dêrby jûn waard, wie: "Wedding Crashers is sawol grof as leaf, en befettet earsteklas komyske optredens fan Vince Vaughn en Owen Wilson." Op Metacritic, de foarnaamste konkurrint fan Rotten Tomatoes, behelle de film in goedkarringspersintaazje fan 64% op basis fan 39 resinsjes.
Vlad de Speetser
Konflikten mei de Transsylvaanske Saksers
Kening Ladislaus V fan Hongarije liet Ladislaus Hunyadi yn maart 1457 eksekutearje, wêrnei't ûnder lieding fan Hunyadi syn mem, Erzsébet Szilágyi, en har broer, Michael Szilágyi, in iepen opstân útbriek. Vlad makke der gebrûk fan dat de Hongaren it te drok mei harsels hiene om syn neef Steffen de Grutte, de soan fan Bogdan II, yn juny 1457 op 'e troan fan Moldaavje te helpen. Ek died er in ynfal yn Transsylvaanje, wêrby't er it plattelân om Braşov en Sibiu hinne plondere. Dat wie in gebiet dat bewenne waard troch kolonisten út Dútslân wei, de saneamde Transsylvaanske Saksers. De ierste Dútsktalige ferhalen oer Vlad makken der gewach fan dat er manlju, froulju en bern as finzenen meifierde nei Walachije, dêr't er harren speetse liet, wat syn favorite wize fan terjochtstelling wie. Om't de Transsylvaanske Saksers trou bleaun wiene oan kening Ladislaus, fersterken Vlad syn oanfallen op harren de posysje fan 'e Hongaarske opstannelingen.
Oarloch mei it Osmaanske Ryk
Konstantin Mihailović, dy't by de Osmaanske janitsaren tsjinne, lei fêst dat Vlad op in stuit wegere en betelje langer de skatting oan sultan Mehmed II, de soan en opfolger fan Moerad II. Giovanni Maria degli Angiolelli, in histoarikus út 'e Renêssânse, skreau dat Vlad trije jier lang gjin skatting betelle. Beide ferslaggen suggerearren dat Vlad it al yn 1459 yn 'e kant sette tsjin 'e oerhearskippij fan 'e sultan, mar beide wurken waarden desennia letter skreaun, dat moderne skiedkundigen fine dat twifelich. Tursun Beg, in siktaris yn 'e hofhâlding fan Mehmed II, skreau dat Vlad pas yn 1461 foar it earst wegere en draach de ôfsprutsen skatting ôf, doe't de sultan behelle wie yn in lange fjildtocht tsjin it Keizerryk Trebizond (in restant fan it Byzantynske Ryk), oan 'e súdlike kust fan 'e Swarte See, yn Lyts-Aazje. Tursun Beg woe ek hawwe dat Vlad om dyselde tiid hinne temûk nije ûnderhannelings iepene mei de Hongaarske kening Mattias Korvinus, dêr't de sultan lykwols troch syn spionnen al rillegau fan op 'e hichte steld waard.
Trêde regear en dea
Yn jannewaris 1476 fitere Jan Pongrác fan Dengeleg, de woiwode fan Transsylvaanje, de ynwenners fan Braşov oan om alle oanhingers fan Vlad dy't har yn 'e stêd nei wenjen set hiene, te ferdriuwen, mei't Mattias Korvinus in ferdrach sletten hie mei Basarab III. De relaasje tusken Basarab en de Transsylvaanske Saksers wie lykwols min en waard der ek net better op; yn 'e folgjende moannen beane de Saksers beskûl oan in hiele rige tsjinstanners fan Basarab. Underwilens stjoerde Mattias Korvinus begjin 1476 Vlad en de Servyske foaroanman Vuk Grgurević nei Bosnje ta om dêr tsjin 'e Osmanen te fjochtsjen. Yn febrewaris en maart feroveren sy en harren troepen dêr de stêd Srebrenica en ferskate oare fêstings.
The Hurt Locker
Plot
As oan 'e rotaasje fan Bravo Kompanjy in ein komt, keart James werom nei de Feriene Steaten, dêr't syn eks-frou Connie mei harren soan, in pjut, noch altyd mei him yn itselde hûs wennet. It docht al rillegau bliken dat de rûtine fan it boargerbestean James ferfeelt. Hy fertelt syn soan (dy't te jong is om him te begripen, sadat er frijút prate kin) dat der mar ien ding yn it libben is dêr't er fan hâldt. De lêste bylden fan 'e film litte sjen hoe't James wer yn Irak oankomt, diskear om te tsjinjen by de eksplosive-oprommingsienheid fan Delta Kompanjy. Sa begjint foar him in nije rotaasje fan 365 dagen.
Historisiteit
Oars as de filmkritisy hiene de measte feteranen út 'e Irakoarloch net folle goeds te sizzen oer The Hurt Locker, dy't neffens harren grôtfol siet mei steurende flaters. Foarbylden wiene it dragen fan 'e ferkearde unifoarmen, it gebrek oan radiokommunikaasje en de ferskate misdragings fan soldaten dy't ûnbestraft bliuwe. Boppedat wie de film neffens de feteranen basearre op in ferkeard útgongspunt. Auteur Brandon Friedman, dy't sawol yn Irak as yn Afganistan tsjinne hat, skreau yn VetVoice: "Yn it echt fiere ekplosive-oprommingsteams net op eigen manneboet gefaarlike trijemansmisjes út." Yn in artikel yn 'e Air Force Times dêr't ferskate echte eksplosive-oprommingsekspêrs oan it wurd kamen, waard it noch dúdliker sein. It personaazje spile troch Jeremy Renner wurdt dêr omskreaun as "in cowboy" en "persiis it soarte persoan dat we der net by hawwe moatte." Yn The Huffington Post konkludearre Irak-feteraan Kate Hoit: "[The Hurt Locker is] de Hollywoodferzje fan 'e Irakoarloch en fan 'e soldaten dy't dy oarloch útfjochtsje, en dy ferzje doocht net."
Goede Hoedertsjerke (Ulrum)
De Goede Hoedertsjerke (Goede Herderkerk) is de eardere grifformearde tsjerke fan de yn Ulrum yn de provinsje Grinslân. It is tsjintwurdich ien fan de tsjerken fan de PKN-gemeente Ulrum-Niekerk-Vierhuizen.
VVV Ljouwert
Skiednis
It gefolch fan al dy feroarings wie dat VVV Ljouwert finansjele problemen krige. Nettsjinsteande yngeande besunigings rûnen dy op ta €60.000 yn it jier. Sadwaande besleat de feriening yn novimber 2020 om himsels mei yngong fan 31 maart 2021 op te heffen.
Circuit Gilles Villeneuve
It Circuit Gilles Villeneuve is in strjittesirkwy flakby Montreal yn Kanada.
Stephen Dillane
Dillane hat twa soannen mei aktrise-regisseur Naomi Wirthner. Soan Frank is yn Harry Potter and the Half-Blood Prince te sjen as Tom Riddle doe't dy sechtjin wie.
Westlike Dvina
De rivier ûntspringt yn Ruslân op de Waldajhichte, bewesten de stêd Tver. Dy hichte foarmet de wetterskieding mei de Dnjepr, waarns boarne tichteby dy fan de Dvina leit, en is sadwaande ek de skieding tusken de streamkrite nei de Eastsee en de Swarte See.
Ferlosser-Jakobkleaster (Rostov)
Skiednis kleaster
De Sint-Jakobtsjerke waard yn 1836 op it plak fan de noardlike sydkapel fan de Untfinzeniskatedraal de Sint-Jakobtsjerke boud. De Jakobtsjerke grinzget sadwaande oan de katedraal.
De Fizioenen fan Mary
Plot
Mary Bergen is jonge heldersjende frou dy't al withoelang efterfolge wurdt troch skriklike fizioenen oer takomstige moarden. Tegearre mei har broer, Alan Tanner, en har tweintich jier âldere man, Maks Bergen, besiket hja yn gearwurking mei de plysje dy moarden foar te kommen, mar dat slagget net altiten. Hoewol't se it goed dwaan kin troch in pear bestsellers dy't se oer har ûnderfinings skreaun hat en mei in fêste kollum dy't se yn 'e krante hat, gripe de fizioenen Mary alderaaklikst oan en woe se wol graach dat se derfan ferlost wie. Har swierrichheden wurde noch slimmer makke trochdat har man en har broer inoars bloed wol drinke kinne. Alan mient dat Maks in parasyt is dy't allinne mar mei har troud is om it jild. Maks leaut dat Alan har altyd moai ûnder de tomme holden hat en him bedrige fielt no't er har de wet net mear foarskriuwe kin.
Mei Maks giet Mary nei it stedsje King's Point ta, dêr't de folgjende moard plakfine sil. Om't de pleatslike plysje net meiwurkje wol, besiket Mary om 'e moardner tsjin te hâlden mei allinne de help fan Maks en in freon fan harren, de alkoholistyske sjoernalist Lou Pasternak. Der komme hieltyd mear oanwizings dat de moardner immen út Mary har eigen om-en-by is, en op krúsjale mominten, as der moarden plakfine, is Maks om ferskate redens net by har. Dat ropt de fraach op hoe goed oft hja har man eins ken; se binne noch mar fjouwer moanne troud en koene inoar foar harren houlik pas seis wike.
Rebec
De rebec (soms rebeck of oare ôfwikende staverings) is in mei in strykstôk bespylber strykynstrumint. Yn de meast bekende foarm hat de rebec trije snaren en wurdt op de earm, op de knibbel rêstend of dêrtusken klamme, ûnder it kin (as in fioele) bespile.
Piet van der Wal
Pieter (Piet) Daam van der Wal (Snits, 17 oktober 1946 - Ljouwert 28 maart 2019) wie in Frysk aksjefierder, gemeentepolitikus en dosint elektrotechnyk út Ljouwert.
Biografy
Yn 1972 kaam Van der Wal sels yn de gemeenteried; yn spikerklean en mei lang hier siet er dêr tusken manlju yn it pak. Hy soe, mei ûnderbrekkings, 32 jier yn de ried bliuwe en twong dêr respekt ôf fanwegen syn grutte histoaryske kennis, feitekennis en skerpens. Doe't Axies opheft waard kaam Van der Wal foar Progressieve Aktie Leeuwarden (PAL) in de ried dat letter fusearje soe mei GrienLinks.
Tommy Wieringa
Wurkpaad
Wieringa wenne in grut part fan syn jonkheid op de Antillen. Hy studearre skiednis yn Grins en sjoernalistyk yn Utrecht.
Yn 2007 wied hy as gastskriuwer ferbûn oan de TU Delft. Hy skreau yn 2010 it diktee foar it Grut Diktee fan de Nederlânske Taal en yn 2014 it boekewikepresint.
Detroit Street Circuit
It strjittesirkwy fan Detroit wie in sirkwy yn Detroit yn de Amerikaanske steat Michigan Tusken 1982 en 1988 stie de formule 1-wedstriid op it sirkwy op de Formule 1-kalinder, as de Grutte Priis fan de Feriene Steaten East.
De Tijd (Elburch)
Beskriuwing
'De Tijd' is is in stellingmûne op in stiennen ûnderbou en in 3,9 meter hege stelling. De achtkante boppebou en de kape binne reitdutsen. De wjukkenfoarm is mei it systeem Fauël mei (sûnt 1994) automatyske remkleppen op beide roeden. De roeden út 1984 hawwe in flecht fan 22,80 meter. 'De Tijd' wurdt remd mei in Flaamske fang, dy't betsjinne wurdt mei in wipstôk. De 4,80 meter lange boppe-as fan smei-izer datearret fan 1888 en is getten troch de izerjitter 'De Prins van Oranje'.
Realisme (literatuer)
Skiednis
De roman Middlemarch fan George Eliot wurdt oer it generaal as in mylpeal yn de realistyske tradysje beskôge. Yn de Frânske literatuer wurdt Honoré de Balzac sjoen as de pionier fan it realisme. It realisme komt ek werom yn de Fryske literatuer, wichtige skriuwers dêr wiene ûnder oare Waling Dykstra, Hjerre Gjerrits van der Veen, Tsjibbe Gearts van der Meulen en Piter Jelles Troelstra. Fral Troelstra liet in sterke maatskippij krityske hâlding sjen; hy wie dan ek master yn 'e rjochten en sosjalistysk politkus (sa wie er mei-oprjochter fan de SDAP). De bildungsroman is wichtich yn it realisme. Yn Nederlân wiene De Tachtigers in wichtige beweging dy't it realisme (en ek it naturalisme) as útgongspunt namen.
11stêdeswimtocht (2019)
Meiswimmers
Oars as yn 2018, doe't meiswimmers it troch de drûchte fersmoarge rekke oerflaktewetter net yn mochten, koe der yn 2019 wol mei Van der Weijden meiswommen wurde. It meiswimmen gie by eltse stêd oer in ôfstân fan 2 km. Foarôfgeande oan 'e 11stêdeswimtocht wiene der twa testswimdagen, wêrby't meiswimmers oan 'e organisaasje sjen litte moasten dat se sa'n ein yndie swimme koene. Foar de eigentlike tocht waarden se by elts fan 'e alve meiswimeveneminten opdield yn fiif waves (pelotons) fan swimmers, ôfhinklik fan harren swimfaasje. Efter de lêste wave folge in 'faachboat', dy't de yndividuële swimmers út it wetter pikte dy't efterop rekke wiene.
Foarôf hie men rekkene op 3.000 meiswimmers, mar letter waard dat oantal al nei ûnderen ta bysteld ta 1.500. Uteinlik blieken der sa'n 500 te wêzen. Dêrby ynbegrepen wiene 80 meiswimmers dy't Van der Weijden de hiele rûte bylâns efternei reizgen en by eltse stêd de 2 km meiswommen. Under de meiswimmers wiene û.m. de bruorren Remco en Anne Peter Keizer, de soannen fan 'e yn 2008 oan kanker ferstoarne Fryske deputearre Anita Andriesen, en ek Kay van der Kooi, de widner fan 'e begjin 2019 oan kanker ferstoarne hurdrydster Paulien van Deutekom, dy't Van der Weijden fan Kimswert nei Harns 6 km lang beselskippe.
Luke Macfarlane
Karriêre
De earste rol yn in gruttere film krige Macfarlane yn 2004 yn de film "Kinsey", dêr't hy de rol Bruce yn spile, de soan fan de seksuolooch Alfred Kinsey. Yn de tillefyzjesearje "Over There" spile Marfarlane de soldaat Frank Dumphy. Fan 2006 oant 2011 krige hy de rol fan Scotty Wandell yn de ABC-searje "Brothers & Sisters". Yn de minysearje "Iron Road" fan David Wu hie Macfarlane de haadrol as James Nichol.
Red 2 (film)
Plot
Underwilens hat Victoria har yn Londen, nei de útbraak fan Bailey út it psychiatrysk sikehûs, oerjûn oan MI6 om út te sykjen wêrom't de wittenskipper sa lang sûnder foarm fan proses fêstholden is. Philips, de sjef fan MI6, lit har it dossier ynsjen om har har flater dúdlik te meitsjen, mar dêrnei wol er har út 'e wei romje litte om't er har net mear fertrouwe kin. Victoria wit lykwols sûnder muoite ôf te weven mei de man dy't har eksekutearje moat en spilet fan rutens. Har tillefoantsje oan Moses, om him te warskôgjen, komt lykwols te let: Bailey dy't in folsleine psychopaat blykt te wêzen en neat leaver wol as syn bom ôfgean litte, sjit Katja del om de skuld dêrfoar op 'e lea fan Moses-en-dy te skowen, en naait dan mei de bom út mei Horton en Davis, mei wa't er temûk kontakt socht hat.
Underweis nei de Feriene Steaten lit Horton Bailey witte dat er him foarliigd hat, en dat er fan doel is om 'e âldman nei in geheime ûndergrûnske CIA-finzenis yn Colorado te bringen, dêr't er foltere wurde sil oant er al syn geheimen priisjûn hat. As syn bewekkers ôflaat binne, hellet Bailey lykwols út 'e hakke fan syn skoech in lyts fleske fan troch himsels ûntwikkele senuwgas foar 't ljocht, dêr't er alle ynsittenden fan it fleantúch mei deadet. Himsels hat er der in antygif foar tatsjinne en dat docht er by Horton ek, om't er wol dat dy tsjûge wêze sil fan syn plannen. Yn Londen oankommen, siket Bailey beskûl yn 'e ambassade fan Iraan.
The Eagle Has Landed (film)
Plot
Radl rekrutearret foar syn missy de Ier Liam Devlin, in lid fan 'e IRA dy't lesjout oan in universiteit yn Berlyn. Dêrnei sjocht er om him hinne nei in geskikte Dútske ofsier om lieding te jaan oan 'e missy. Hy kiest dêrfoar de faak ûnderskieden en tige ûnderfûne parasjutistekommandant kolonel Kurt Steiner út, dy't koarby yn ûngenede fallen is. Op 'e weromweis fan it Eastfront bemuoide Steiner him op in treinstasjon yn beset Poalen mei de behanneling fan Joadske finzenen troch soldaten fan 'e SS, wêrby't er it libben fan in Joadsk famke besocht te rêden dat ûntsnappe wollen hie. Fan gefolgen moast er foar de kriichsried ferskine en waard er mei it peloton fan syn mannen dat him by de konfrontaasje mei de SS stipe hie, by wize straf legere op it ôfhandige Kanaaleilân Alderney, in Britsk gebiet dat troch nazy-Dútslân yn 1940 beset waard. Sûnt binne hy en syn mannen dêr mei in bútmakke motortorpedoboat ynset by riskante aksjes tsjin Alliëarde konfoaien dy't troch It Kanaal farre.
Kremlyn fan Rostov
Skiednis
Oant 1787 bleau it kompleks de sit fan de metropoliten fan it bisdom Rostov. Dy ferhûze yn dat jier nei Jaroslavl en ferlear doe de funskje as residinsje fan de biskoppen. It krige gjin ûnderhâld mear en rekke stadich oan yn it neigean, tsjinsten yn de tsjerken waarden net mear fierd en it bisdom wie fan doel om it kompleks ferkeapje foar de ôfbraak.
Sint-Adelbertabdij
De moderne abdij
Nei de Earste Wrâldoarloch hat de katolike politikus Jhr. Charles Ruijs de Beerenbrouck krewearre foar it fannijs oprjochtsjen fan de abdij. Hy krige de bynamme "edelman-bedelman" meidat er oeral jild frege foar de oanskaf fan de grûn en de kosten fan de nijbou. It jild kaam der en yn 1933 waard út ein set mei de bou en op 23 augustus 1935 lutsen de earste mûntsen it nije gebou yn. It ambysjeuze plan fan arsjitekt A.J. Kropholler waard lykwols mar foar in part útfierd.
Tatev
Yn de 14e en 15e iuw foarme it kleasterkompleks ek ien fan de wichtichste Armeenske universiteiten út de midsiuwen. De Universiteit fan Tatev droech by oan de ûntwikkeling fan wittenskip, religy en filosofy. It kleaster droech by oan de produksje fan boeken en de wittenskippers fan de universiteit droegen by oan it behâld fan de Armeenske kultuur yn in tiidrek dat as ien fan de meast rûzige fan de skiednis fan it lân wurdt beskôge.
Petrus en Paulustsjerke
Oan de westlike muorre fan de tsjerke bleau de wijstien fan biskop Hovhannes bewarre, dy't wichtige ynformaasje jout oer de bou fan de tsjerke. De tsjerke is it de âldste bouwurk yn it kleasterkompleks en waard op ynisjatyf fan biskop Hovhannes boud mei help fan prins Ashot, syn frou prinses Shushan en de prinsen Grigor Supan en Dzagik.
Untsliepeniskatedraal (Rostov)
De katedraal is it rêstplak fan it noch geve lichem fan de hillige Sint-Leontius († 1077).
Kirillov
Skiednis
Kirillov ûntstie as delsetting (sloboda) by it yn 1397 stifte otterdokse Kirillo-Belozerski-kleaster, dat oant yn de 17e iuw it belangrykste religieuze en kulturele sintrum fan it russyske noarden wie. Kirillov krige yn 1776 stedsrjochten.
Tobias Beckett
Eftergrûn
Heit en soan Lawrence en Jonathan Kasdan, de senarioskriuwers fan 'e film Solo: A Star Wars Story, basearren it personaazje fan Tobias Beckett op 'e ienskonkige seerôver Long John Silver, út 'e ferneamde roman Treasure Island fan 'e Skotske skriuwer Robert Louis Stevenson. De mentorskipsrelaasje tusken Beckett en de jonge Han Solo, dy't him yn 'e rin fan 'e film oppenearret, basearren se ek op 'e relaasje út it boek tusken Silver en de jonge Jim Hawkins.
Fertolking
De rol fan Beckett waard yn Solo: A Star Wars Story spile troch de bekende Amerikaanske akteur Woody Harrelson. Yn in fraachpetear bekende dyselde dat er de rol yn 't earstoan ôfwize woe om mear tiid mei syn gesin trochbringe te kinnen. Mar hy feroare fan gedachten doe't er hearde dat Phoebe Waller-Bridge de rol fan 'e robot L3-37 fertolkje soe. Hy woe nammentlik graach mei har gearwurkje om't er in grutte fan wie fan har tragikomeedzjerige Fleabag.
Yn Solo
Han tinkt mei Beckett en Chewbacca in riskant plan op om rou coäxium te stellen út 'e minen op 'e planeet Kessel. Vos giet dêr akkoart mei, mar stiet derop dat Qi'ra harren beselskipje sil om foar him in eachje yn it seil te hâlden. Mei't rou coäxium ynstabyl is en mar beheind hâldber foar't it ûntploft, hawwe se ferlet fan in tige fluch romteskip om 'e lading op 'e tiid nei de raffinaderij op 'e planeet Savareen te bringen. Qi'ra wit dêrfoar de smokkelder, gokker en piloat Lando Calrissian te sjarterjen, dy't oer ien fan 'e fluchste romteskippen yn it Stjerrestelsel beskikt: de Millennium Falcon.
Stratford (Konettikut)
thumb|left|Boothe Memorial Park Stratford is in plak (census-designated place) yn de Amerikaanske steat Konettikut yn Fairfield County.
Toer fan Easterwierrum
thumb|Tsjerkebuorren 7 De Toer fan Easterwierrum is in tsjerketoer yn de Tsjerkebuorren by Easterwierrum.
Grutte Priis Formule 1 fan Hongarije 2010
Utslaggen fan de Grutte Priis Formule 1 fan Hongarije 2010 yn Mogyoród op 1 augustus. It wie de tolfde race fan 19 races fan de Formule 1 yn 2010. Hy waard op de Hungaroring hâlden. De race waard hâlden oer 70 omgongen, op it 4,3 km lange sirkwy foar in raceôfstân fan 306,6 kilometer.
The Story of Frozen: Making a Disney Animated Classic
The Story of Frozen: Making a Disney Animated Classic is in Amerikaanske dokumintêre út 2014 ûnder rezjy fan Rudy Bednar. De titel betsjut "It Ferhaal fan Frozen: It Meitsjen fan in Disney-tekenfilmklassiker". It is in tillefyzjespecial oer de produksje fan 'e alderraarst súksesfolle kompjûteranimearre tekenfilm Frozen fan 'e Walt Disney Animation Studios.
Distribúsje
The Story of Frozen: Making a Disney Animated Classic waard distribuëarre troch Disney-ABC Domectic Television. De dokumintêre waard op 4 septimber 2014 foar it earst op 'e tillefyzje útstjoerd troch it Amerikaanske tillefyzjenetwurk ABC.
Jehannes fan it Krús
Herfoarmings
Yn 1567 waard Jehannes ta preester wijd. Dêrop joech er oan dat er fan doel wie om 'e karmeliten te ferlitten en him oan te sluten by de strangere Kartuzer Oarder, dy't him mear oanspriek fanwegen de oanmoediging dy't dêr jûn waard ta solitêre en stille kontemplaasje. Op in reis dy't er dat jiers fan Salamanca nei Medina del Campo ûndernaam, feroare dat, doe't er de garismatyske karmelitesse Teresa fan Ávila mette, dy't yn Medina wie om dêr har twadde nonnekleaster te stiftsjen. Hja beprate Jehannes om har te helpen en bring de Karmelityske Oarder werom nei syn woartels, troch de strange "Primitive Regel" út 1209 wer yn te fieren, dy't yn 1432 troch paus Eugenius IV fansiden skood wie.
Hillichferklearring en ferearing
Dy holle en romp waarden yn Segovia fereare oant der yn Rome besletten waard dat ferearing fan minsklike resten sûnder offisjele tastimming nearne nei liek. Sadwaande waarden de holle en romp yn 1647 begroeven. Yn 1930 waarden se lykwols wer opgroeven, en no wurde se dêr bewarre yn in moarmerne kiste boppe in spesjaal alter yn in sydkapel. Yn Úbeda binne in hân en in skonk noch altiten sichtber yn in relikwarium yn it Oratoarium fan Sint Jehannes fan it Krús, in kleaster dat yn 1627 boud waard ta ferfanging fan it oarspronklike bleatsfoets-karmelityske kleaster út 1587.
Alice Boughton
Biografy
In protte fan Boughtons wurk sit hjoed de dei yn de kolleksje fan it Metropolitan Museum of Art, de National Portrait Gallery yn Londen en yn it foto- en filmmuseum George Eastman House yn New York.
Henricus Uden Masman (útjouwer)
Masman boaske mei Trijntje Tolsma (Beetstersweach, 1866 - De Haach, 1934) yn Súd-Afrika. Syn soan Dirk Theodoor Uden Masman (Cheribon, Nederlânsk-Ynje, 15 maart 1901 - De Haach, 27 jannewaris 1965) wie muzikus en yn 1926 de oprjochter fan de bigband The Ramblers.
Pretender (roman)
Pretender
Koarte tiid letter komt it berjocht dat it folk fan Shejidan de strjitte opgien is om te protestearjen foar Tabini en tsjin Murini, en dat dy lêste it Bu-javid, it regearingskompleks, ferlitten hat om him nei de lofthaven te bejaan. As de trein Shejidan hast berikt hat, wurdt Bren troch Banichi en Jago meinommen nei de steamlokomotyf, dêr't ta syn ferheardens Tabini tahâldt fan wa't Bren earder net witten hie dat dy oan board fan 'e trein wie. De trein berikt fia de ûndergrûnske tunnels it stasjon ûnder it Bu-javid, dêr't troch guon oanhingers fan Murini noch lichte wjerstân bean wurdt. Tsjin 'e tiid dat de bussen en frachtweinen mei Tabini syn oanhingers it regearingskompeks berikke, is dat lykwols al fêst yn 'e hannen fan syn befeiligingspersoneel. De aiji lit de doarren fan 'e audiïnsjeseal iepensmite en foar in mannichte fan syn oanhingers ferklearret er dat er syn bewâld ferfetsje sil as hie Murini nea oan 'e macht west, en dat alle besluten fan Murini syn acht moannen duorjende regear neatich binne.